cyanic-selkie/wikianc huggingface dataset:
เซเวนต์เดย์แอดเวนทิสต์
คริสตจักรเซเวนต์เดย์แอดเวนทิสต์ (Seventh-day Adventist Church) เป็นคริสตจักรและนิกายหนึ่งในขบวนการแอดเวนทิสต์ฝ่ายโปรเตสแตนต์ ที่ถือวันเสาร์เป็นวันสะบาโต และรอรับเสด็จพระเยซูที่จะเสด็จมาอีกครั้ง นิกายนี้มีพัฒนาการมาจากขบวนการมิลเลไรต์ในสหรัฐอเมริกาช่วงกลางคริสต์ศตวรรษที่ 19 และก่อตั้งขึ้นอย่างเป็นทางการในปี ค.ศ. 1863 แนวคิดสำคัญหลายประการของคริสตจักรนี้ได้รับอิทธิพลจากงานเขียนของเอลเลน จี. ไวต์ ซึ่งเป็นผู้ร่วมก่อตั้งคริสตจักร
ราชอาณาจักรสกอตแลนด์
ตั้งแต่ปี ค.ศ. 1482 หลังจากอังกฤษเข้าครองเมืองเบริก-อะพอน-ทวีดอาณาบริเวณของสกอตแลนด์มีขนาดเท่ากับสกอตแลนด์ในปัจจุบัน ทางตะวันออกจดทะเลเหนือ ตะวันตกและเหนือจดมหาสมุทรแอตแลนติกและทะเลไอริชทางตะวันตกเฉียงใต้ นอกจากแผ่นดินใหญ่แล้วราชอาณาจักรสกอตแลนด์ยังประกอบด้วยเกาะต่า ง ๆ อีกกว่า 790 เกาะ
เอดินบะระ เมืองที่ใหญ่ที่สุด ก่อนหน้านั้นเป็นเป็นเมืองสโคน ดันเฟิร์มไลน์ สเตอร์ลิง เป็นเมืองหลวง ประชากรของราชอาณาจักรสกอตแลนด์ในปี ค.ศ. 1700 มีประมาณ 1.1 ล้านคน
เซเวนต์เดย์แอดเวนทิสต์
หลักเทววิทยาส่วนใหญ่ของคริสตจักรเซเวนต์เดย์แอดเวนทิสต์สอดคล้องกับนิกายโปรเตสแตนต์โดยทั่วไป คือ เรื่องตรีเอกภาพ ข้อความในคัมภีร์ไบเบิลไม่มีผิดพลาดจากความจริง คนตายไปแล้วไม่สามารถรับรู้อะไรได้ นอกจากนี้ยังขึ้นชื่อเรื่องการเน้นอาหารสุขภาพ ถือมังสวิรัติ สนับสนุนเสรีภาพทางศาสนา และถือหลักการและดำรงชีวิตแบบอนุรักษนิยม
ที่ประชุมใหญ่คณะเซเวนต์เดย์แอดเวนทิสต์ เป็นองค์การปกครองสูงสุดของคริสตจักรนี้ ปัจจุบันมีคริสต์ศาสนิกชนในสังกัดจำนวน 18.1 ล้านคน นับเป็นองค์การทางศาสนาที่ใหญ่ที่สุดเป็นอันดับที่ 12 ของโลก (ในพฤษภาคม ค.ศ. 2007) เป็นองค์การศาสนาระดับนานาชาติที่ใหญ่ที่สุดเป็นอันดับ 6 ของโลก มีมิชชันนารีทำงานอยู่ในประเทศต่าง ๆ กว่า 200 ประเทศ/ดินแดนทั่วโลก ซึ่งมีวัฒนธรรมและเชื้อชาติต่าง ๆ กัน คริสตจักรนี้ยังได้ก่อตั้งโรงพยาบาล สถานศึกษา สำนักพิมพ์ เป็นต้น
กีฬาอีสปอร์ตในเอเชียนเกมส์ 2018 – อารีนาออฟเวเลอร์
การแข่งขันอารีนาออฟเวเลอร์ ในเอเชียนเกมส์ 2018 เป็นการแข่งขันอีสปอร์ต จัดขึ้นในวันที่ 26 สิงหาคม
รอบคัดเลือก
การแข่งขันอารีนาออฟเวเลอร์รอบคัดเลือกจัดขึ้นแบบออฟไลน์ที่ฮ่องกง โดยแบ่งการแข่งขันออกเป็น 3 กลุ่มภูมิภาค ได้แก่ เอเชียตะวันออก เอเชียตะวันออกเฉียงใต้ และเอเชียใต้ ซึ่งอินโดนีเซียเข้ารอบสุดท้ายโดยอัตโนมัติเนื่องจากเป็นเจ้าภาพ ในขณะที่อินเดียเป็นทีมเดียวในภูมิภาคเอเชียใต้ที่ส่งเข้าแข่งขันจึงทำให้เข้ารอบสุดท้ายโดยอัตโนมัติเช่นกัน
การแข่งขันรอบสุดท้าย
รอบสุดท้ายแข่งขันโดยใช้ระบบชนะ 2 ใน 3 เกม และแพ้ 2 รอบคัดออก โดยทีมที่แพ้จะตกไปอยู่ในสายผู้แพ้ก่อน หากแพ้อีกครั้งจะตกรอบทันที
ราชอาณาจักรซัคเซิน
ราชอาณาจักรซัคเซิน (Königreich Sachsen) หรือ ราชอาณาจักรแซกโซนี (Kingdom of Saxony) เป็นราชอาณาจักรตั้งอยู่ในบริเวณตะวันตกเฉียงเหนือของสาธารณรัฐเช็กในปัจจุบันระหว่างปี ค.ศ. 1806 ถึงปี ค.ศ. 1918 โดยมีพระเจ้าฟรีดิช ออกัสตัสที่ 1 แห่งซัคเซินแห่งราชวงศ์เวททินเป็นกษัตริย์องค์แรก และพระเจ้าฟรีดิช ออกัสตัสที่ 3 แห่งซัคเซินแห่งราชวงศ์เวททินเป็นกษัตริย์องค์สุดท้าย ราชอาณาจักรซัคเซินเป็นราชรัฐอิสระหลังสมัยนโปเลียนและเป็นส่วนหนึ่งของจักรวรรดิเยอรมันตั้งแต่ปี ค.ศ. 1871 ก่อนที่จะถูกกลืนเข้าเป็นส่วนหนึ่งของสาธารณรัฐไวมาร์ในปี ค.ศ. 1918 หลังสงครามโลกครั้งที่ 1 เมืองหลวงตั้งอยู่ที่เดรสเดิน ในปัจจุบันราชอาณาจักรซัคเซินคือเสรีรัฐซัคเซินของประเทศเยอรมนี
สมัยนโปเลียนและสมาพันธรัฐเยอรมัน
ก่อนปี ค.ศ. 1806 ซัคเซินเป็นส่วนหนึ่งของจักรวรรดิโรมันอันศักดิ์สิทธิ์ จักรวรรดิที่มีอายุพันปีที่พยายามรวมตัวกันเป็นอาณาจักรที่เป็นอันหนึ่งอันเดียวกันแต่กลับกลายมาเป็นรัฐที่แตกแยกกันออกไป ในฐานะนครรัฐอิเล็กเทอเรต (electorate) เจ้าผู้ครองซัคเซินจึงมีตำแหน่งเป็นเจ้าชายผู้มีสิทธิเลือกตั้ง (prince-elector) จักรพรรดิแห่งจักรวรรดิโรมันอันศักดิ์สิทธิ์เป็นเวลาหลายร้อยปี เมื่อจักรวรรดิโรมันอันศักดิ์สิทธิ์ถูกยุบเลิกหลังจากการพ่ายแพ้ของจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ต่อจักรพรรดินโปเลียนที่ 1 แห่งฝรั่งเศสในยุทธการที่เอาสเทอร์ลิทซ์ (Battle of Austerlitz) อิเล็กเทอเรตซัคเซินก็ได้รับเลื่อนขึ้นเป็นราชอาณาจักรอิสระโดยการสนับสนุนของฝรั่งเศสประเทศมหาอำนาจของยุโรปในเวลานั้น เจ้าชายอีเล็คเตอร์องค์สุดท้ายของซัคเซินก็ได้เป็นพระเจ้าเฟรดริค ออกัสตัสที่ 1 แห่งซัคเซิน
หลังจากการพ่ายแพ้ของราชอาณาจักรปรัสเซียพันธมิตรของซัคเซินในยุทธการที่เยนาในปี ค.ศ. 1806 ซัคเซินเข้าร่วมสมาพันธรัฐแห่งแม่น้ำไรน์ จนกระทั่งสมาพันธรัฐถูกยุบเลิกในปี ค.ศ. 1813 เมี่อนโปเลียนพ่ายแพ้ในยุทธการที่ไลพ์ซิช หลังสงครามซึ่งซัคเซินเกือบจะเป็นรัฐเยอรมันรัฐเดียวที่ต่อสู้ร่วมกับฝรั่งเศส พระเจ้าฟรีดิช ออกัสตัสถูกบังคับให้สละราชสมบัติโดยพันธมิตร และยกซัคเซินให้รัสเซียยึดครองและบริหาร การกระทำเช่นนี้อาจจะเป็นเพราะปรัสเซียต้องการที่จะยึดครองซัคเซินมากกว่าที่จะเป็นการลงโทษพระเจ้าฟรีดริช ออกัสตัส อนาคตของซัคเซินจึงมีส่วนสำคัญในการประชุมใหญ่แห่งเวียนนา (Congress of Vienna) ผลสุดท้าย ร้อยละ 40 ของอาณาจักรรวมทั้งวิทเทนบูร์กซึ่งส่วนสำคัญทางประวัติศาสตร์ที่เป็นที่เกิดของการปฏิรูปศาสนาของนิกายโปรเตสแตนต์ถูกผนวกเป็นส่วนหนึ่งของราชอาณาจักรปรัสเซีย แต่ฟรีดริช ออกัสตัสได้รับการสถาปนาคืนเป็นผู้ครองซัคเซินตามเดิม ซึ่งยังรวมทั้งเมืองเดรสเดินและไลพ์ซิช ราชอาณาจักรรวมตัวกับสมาพันธรัฐเยอรมัน (German Confederation) ซึ่งเป็นสมาพันธรัฐใหม่ของกลุ่มนครรัฐเยอรมันแทนที่ก่อตั้งขึ้นแทนที่จักรวรรดิโรมันอันศักดิ์สิทธิ์
สงครามออสเตรีย-ปรัสเซียและจักรวรรดิเยอรมัน
ในปี ค.ศ. 1866 ระหว่างสงครามออสเตรีย-ปรัสเซีย ซัคเซินเป็นพันธมิตรกับออสเตรียที่นำกองกำลังจากแนวซัคเซินเข้าช่วยออสเตรียที่โบฮีเมีย การช่วยเหลือครั้งนี้ทำให้ซัคเซินรอดจากการยึดครองของปรัสเซียเช่นนครรัฐทางเหนือของเยอรมนีเช่นราชอาณาจักรฮาโนเวอร์ หลังสงคราม ออสเตรียสนับสนุนมิให้ปร้สเซียยึดครองซัคเซินซึ่งปรัสเซียก็ยินยอม แต่อย่างไรก็ตามซัคเซินก็เข้าร่วมในสมาพันธรัฐเยอรมันเหนือนำโดยปรัสเซียในปีต่อมา เมื่อปรัสเซียได้รับชัยชนะต่อฝรั่งเศสในสงครามฝรั่งเศส-ปรัสเซีย ในปี ค.ศ. 1871 สมาชิกในสมาพันธรัฐถูกรวมกันเป็นจักรวรรดิเยอรมันโดยอ็อทโท ฟ็อน บิสมาร์คโดยมีพระเจ้าวิลเฮล์มที่ 1 แห่งปรัสเซียเป็นจักรพรรดิองค์แรก การรวมตัวครั้งนี้ทำให้พระเจ้าจอห์นที่ 1 แห่งซัคเซินกลายเป็นเจ้าผู้ครองอาณาจักรระดับรองซึ่งมีอำนาจเฉพาะบางส่วนเช่นการสร้างสัมพันธไมตรีกับรัฐอื่น ๆ
การสิ้นสุดของอาณาจักร
พระนัดดาจักรพรรดิวิลเฮ็ล์มที่ 1 แห่งเยอรมนี จักรพรรดิวิลเฮ็ล์มที่ 2 แห่งเยอรมนี สละราชสมบัติใน ปี ค.ศ. 1918 เมื่อจักรวรรดิเยอรมนีพ่ายแพ้ในสงครามโลกครั้งที่ 1 ติดตามด้วยการสละราชสมบัติของพระเจ้าฟรีดิชออกัสตัสที่ 3 แห่งซัคเซิน ซึ่งทำให้ซัคเซินกลายเป็นเสรีรัฐซัคเซิน ภายในสาธารณรัฐไวมาร์ที่เพิ่งก่อตั้งขึ้น ดังนั้นจึงเป็นการสิ้นสุดของราชอาณาจักรซัคเซินอย่างเป็นทางการ
ระบบควบคุมพีไอดี
ระบบควบคุมแบบสัดส่วน-ปริพันธ์-อนุพันธ์ (PID controller) เป็นระบบควบคุมแบบป้อนกลับที่ใช้กันอย่างกว้างขวาง ซึ่งค่าที่นำไปใช้ในการคำนวณเป็นค่าความผิดพลาดที่หามาจากความแตกต่างของตัวแปรในกระบวนการและค่าที่ต้องการ ตัวควบคุมจะพยายามลดค่าผิดพลาดให้เหลือน้อยที่สุดด้วยการปรับค่าสัญญาณขาเข้าของกระบวนการ ค่าตัวแปรของ PID ที่ใช้จะปรับเปลี่ยนตามธรรมชาติของระบบ
วิธีคำนวณของ PID ขึ้นอยู่กับสามตัวแปรคือค่าสัดส่วน, ปริพันธ์ และ อนุพันธ์ ค่าสัดส่วนกำหนดจากผลของความผิดพลาดในปัจจุบัน, ค่าปริพันธ์กำหนดจากผลบนพื้นฐานของผลรวมความผิดพลาดที่ซึ่งพึ่งผ่านพ้นไป, และค่าอนุพันธ์กำหนดจากผลบนพื้นฐานของอัตราการเปลี่ยนแปลงของค่าความผิดพลาด น้ำหนักที่เกิดจากการรวมกันของทั้งสามนี้จะใช้ในการปรับกระบวนการ
โดยการปรับค่าคงที่ใน PID ตัวควบคุมสามารถปรับรูปแบบการควบคุมให้เหมาะกับที่กระบวนการต้องการได้ การตอบสนองของตัวควบคุมจะอยู่ในรูปของการไหวตัวของตัวควบคุมจนถึงค่าความผิดพลาด ค่าโอเวอร์ชูต (overshoots) และ ค่าแกว่งของระบบ (oscillation) วิธี PID ไม่รับประกันได้ว่าจะเป็นระบบควบคุมที่เหมาะสมที่สุดหรือสามารถทำให้กระบวนการมีความเสถียรแน่นอน
การประยุกต์ใช้งานบางครั้งอาจใช้เพียงหนึ่งถึงสองรูปแบบ ขึ้นอยู่กับกระบวนการเป็นสำคัญ พีไอดีบางครั้งจะถูกเรียกว่าการควบคุมแบบ PI, PD, P หรือ I ขึ้นอยู่กับว่าใช้รูปแบบใดบ้าง
ทฤษฎี
การควบคุมแบบ PID ได้ชื่อตามการรวมกันของเทอมของตัวแปรทั้งสามตามสมการ:
เมื่อ
สัดส่วน
เทอมของสัดส่วน (บางครั้งเรียก อัตราขยาย) จะเปลี่ยนแปลงเป็นสัดส่วนของค่าความผิดพลาด การตอบสนองของสัดส่วนสามารถทำได้โดยการคูณค่าความผิดพลาดด้วยค่าคงที่ Kp, หรือที่เรียกว่าอัตราขยายสัดส่วน
เทอมของสัดส่วนจะเป็นไปตามสมการ:
เมื่อ
ผลอัตราขยายสัดส่วนที่สูงค่าความผิดพลาดก็จะเปลี่ยนแปลงมากเช่นกัน แต่ถ้าสูงเกินไประบบจะไม่เสถียรได้ ในทางตรงกันข้าม ผลอัตราขยายสัดส่วนที่ต่ำ ระบบควบคุมจะมีผลตอบสนองต่อกระบวนการน้อยตามไปด้วย
ปริพันธ์
ผลจากเทอมปริพันธ์ (บางครั้งเรียก reset) เป็นสัดส่วนของขนาดความผิดพลาดและระยะเวลาของความผิดพลาด ผลรวมของความผิดพลาดในทุกช่วงเวลา (ปริพันธ์ของความผิดพลาด) จะให้ออฟเซตสะสมที่ควรจะเป็นในก่อนหน้า ความผิดพลาดสะสมจะถูกคูณโดยอัตราขยายปริพันธ์ ขนาดของผลของเทอมปริพันธ์จะกำหนดโดยอัตราขยายปริพันธ์, K_i.
เทอมปริพันธ์จะเป็นไปตามสมการ:
เมื่อ
เทอมปริพันธ์ (เมื่อรวมกับเทอมสัดส่วน) จะเร่งกระบวนการให้เข้าสู่จุดที่ต้องการและขจัดความผิดพลาดที่เหลืออยู่ที่เกิดจากการใช้เพียงเทอมสัดส่วน แต่อย่างไรก็ตาม เทอมปริพันธ์เป็นการตอบสนองต่อความผิดพลาดสะสมในอดีต จึงสามารถทำให้เกิดโอเวอร์ชูตได้ (ข้ามจุดที่ต้องการและเกิดการหันเหไปทางทิศทางอื่น)
อนุพันธ์
อัตราการเปลี่ยนแปลงของความผิดพลาดจากกระบวนการนั้นคำนวณหาจากความชันของความผิดพลาดทุกๆเวลา (นั่นคือ เป็นอนุพันธ์อันดับหนึ่งสัมพันธ์กับเวลา) และคูณด้วยอัตราขยายอนุพันธ์ K_d ขนาดของผลของเทอมอนุพันธ์ (บางครั้งเรียก อัตรา) ขึ้นกับ อัตราขยายอนุพันธ์ K_d
เทอมอนุพันธ์เป็นไปตามสมการ:
เมื่อ
เทอมอนุพันธ์จะชะลออัตราการเปลี่ยนแปลงของสัญญาณขาออกของระบบควบคุมและด้วยผลนี้จะช่วยให้ระบบควบคุมเข้าสู่จุดที่ต้องการ ดังนั้นเทอมอนุพันธ์จะใช้ในการลดขนาดของโอเวอร์ชูตที่เกิดจาเทอมปริพันธ์และทำให้เสถียรภาพของการรวมกันของระบบควบคุมดีขึ้น แต่อย่างไรก็ตามอนุพันธ์ของสัญญาณรบกวนที่ถูกขยายในระบบควบคุมจะไวมากต่อการรบกวนในเทอมของความผิดพลาดและสามารถทำให้กระบวนการไม่เสถียรได้ถ้าสัญญาณรบกวนและอัตราขยายอนุพันธ์มีขนาดใหญ่เพียงพอ
รหัสเทียม
รหัสเทียม (pseudocode) ของ ขั้นตอนวิธีระบบควบคุมพีไอดี โดยอยู่บนสมมุติฐานว่าตัวประมวลผลประมวลผลแบบขนานอย่างสมบูรณ์แบบ เป็นดังต่อไปนี้
previous_error = setpoint - actual_position integral = 0 start: error = setpoint - actual_position integral = integral + (error*dt) derivative = (error - previous_error)/dt output = (Kp*error) + (Ki*integral) + (Kd*derivative) previous_error = error wait(dt) goto start
วิธีการ
วิธีการนี้นำเสนอโดย John G. Ziegler และ Nathaniel B. Nichols ในคริสต์ทศวรรษที่ 1940 ขั้นแรกให้ตั้งค่า K_i และ K_d เป็นศูนย์ เพิ่มอัตราขยาย P สูงที่สุด, K_u, จนกระทั่งเริ่มเกิดการแกว่ง นำค่า K_u และค่าช่วงการแกว่ง P_u มาหาค่าตัวแปรที่เหลือดังตาราง:
ประเทศออสเตรเลียในโอลิมปิกเยาวชนฤดูร้อน 2018
ประเทศออสเตรเลีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติออสเตรเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 90 คน ใน 27 ชนิดกีฬา ผลการแข่งขันครั้งนี้ประเทศออสเตรเลียได้รับเหรียญรางวัลแบ่งเป็น 4 เหรียญทอง 8 เหรียญเงิน และ 4 เหรียญทองแดง รวมทั้งหมด 16 เหรียญ
แบดมินตัน
ผลการแข่งขันดังนี้
หายเซือง
หายเซือง เป็นเมืองในประเทศเวียดนาม และเป็นเมืองหลักของจังหวัดหายเซือง ในปี ค.ศ. 2009 มีประชากรทั้งหมด 253,893 คน
ประเทศแอฟริกาใต้ในโอลิมปิกฤดูหนาว 2018
ประเทศแอฟริกาใต้ เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกแอฟริกาใต้เป็นตัวแทนประเทศแอฟริกาใต้ในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
วอลเลย์บอลชายวี-ลีก ฤดูกาล 2016–17
วอลเลย์บอลชายวี-ลีก ฤดูกาล 2016–17 (2016-2017 V-리그 2016–17 V. League) หรือ นงฮย็อบวี-ลีก 2016-17 (NH농협 2016-2017 V-리그) ตามชื่อของผู้สนับสนุนหลัก เป็นการแข่งขันวี-ลีกฤดูกาลที่ 13 ของประเทศเกาหลีใต้ ซึ่งเริ่มเปิดฤดูกาลตั้งแต่วันที่ 15 ตุลาคม ค.ศ. 2016 และสิ้นสุดฤดูกาลวันที่ 3 เมษายน ค.ศ. 2017
พระนางอเปรัตนา
พระนางอเปรัตนา (အပယ် ရတနာ, ; หรือ อเบรัตนา) พระอัครมเหสีของ พระเจ้าจั่นซิตา แห่ง ราชวงศ์พุกาม ของพม่าและพระอัยยิกา (ยาย) ของ พระเจ้าอลองสิธู ของพุกาม พระนางอภิเษกกับพระเจ้าจั่นซิตาเมื่อครั้งพระองค์ยังเป็นเพียงทหารชั้นผู้น้อยในกองทัพ พระนางถูกสืบทอดตำแหน่งพระอัครมเหสีโดย ตันบูละ
เจ้าชายเลกาที่ 1 มกุฎราชกุมารแห่งแอลเบเนีย
พระราชประวัติ
พระองค์เริ่มเสด็จไปประทับหลายที่ในยุโรป โดนเริ่มจาก ประเทศอังกฤษ ซึ่งที่นั้นเป็นที่ที่ราชวงศ์แอลเบเนียเสด็จลี้ภัยมาประทับโรงแรมริตาในลอนดอน หลังกจากสงครามการยึดครองแอลเบเนียของอิตาลรจบลงพระองค์และครอบครัวได้ย้ายเข้าไปประทับใน ประเทศอียิปต์ เป็นการชั่วคราว
เสกสมรส
พระองค์เข้าพระราชพิธีเสกสมรสกับ เจ้าหญิงซูซาน มกุฎราชกุมารีแห่งแอลเบเนีย ณ ออสเตรีย โดยมีข้อแม้ว่าพระองค์และพระวรชายาต้องออกไปประทับประเทศอื่น ส่วนซูซานได้รับการสถาปนาเป็น เจ้าหญิงมกุฎราชกุมารีแห่งแอลเบเนีย พระวรชายา โดยพระองค์ย้ายไปประเทศแอฟริกาใต้ ซึ่งที่นั้นพระวรชายาได้ให้การพระราชสมภพ พระราชโอรสคือ เจ้าชายเลกาที่ 2 มกุฎราชกุมารแห่งแอลเบเนีย ก่อนจะสามารถย้ายกลับมาประทับ ณ ติรานา และพระวรชายาได้สิ้นพระชนม์เมื่อวันที่ 17 กรกฎาคม พ.ศ. 2547
สวรรคต
เจ้าชายเลกาที่ 1 มกุฎราชกุมารแห่งแอลเบเนีย สวรรคตลงเมื่อวันที่ 30 พฤศจิกายน พ.ศ. 2554 สิริพระชนมายุ 72 พรรษา ทำให้เจ้าชายเลกาที่ 2 พระโอรส เป็นผู้อ้างสิทธิในราชบัลลังก์แอบเบเนียแทน พระบรมศพถูกฝังไว้ข้างๆพระวรชายาและพระราชมารดา ณ สุสานซารา เพื่อให้ประชาชนเข้าไปสักการะ ต่อมาจึงย้ายพระบรมศพไป ณ สุสานหลวง
ประธานสภาผู้แทนราษฎรสหรัฐ
ประธานสภาผู้แทนราษฎรสหรัฐ ทำหน้าที่เป็นประธานการประชุมของสภาผู้แทนราษฎรของสหรัฐ ตั้งขึ้นในปี พ.ศ. 2332 ตามบทที่ 1 มาตรา 2 ของรัฐธรรมนูญสหรัฐ ประธานสภาฯ เป็นผู้นำทางการเมืองและรัฐสภาของสภาผู้แทนราษฎรและพร้อม ๆ กัน คือ ประธานสภาผู้แทนราษฎร ผู้นำเสียงข้างมากของพรรค และหัวหน้าบริหารของฝ่ายนิติบัญญัติ
รัฐธรรมนูญสหรัฐไม่ได้กำหนดให้ประธานสภาฯ จะต้องเป็นสมาชิกสภาผู้แทนราษฎร แม้กระทั่งปัจจุบัน
ในลำดับการสืบทอดตำแหน่งประธานาธิบดีสหรัฐ ประธานสภาผู้แทนราษฎรสหรัฐถือเป็นลำดับที่ 2 ต่อจากรองประธานาธิบดีสหรัฐ และก่อนหน้าประธานชั่วคราววุฒิสภาสหรัฐ
ปัจจุบัน เควิน แมคคาร์ธี สมาชิกสภาผู้แทนราษฎรจากรัฐแคลิฟอร์เนีย ทำหน้าที่ประธานสภาผู้แทนราษฎรสหรัฐคนที่ 55 ตั้งแต่วันที่ 7 มกราคม พ.ศ. 2566 หลังจากสมาชิกลงมติเลือกผู้ดำรงตำแหน่ง 15 ครั้ง
สไปเดอร์แมน: ฟาร์ ฟรอม โฮม
สไปเดอร์แมน: ฟาร์ ฟรอม โฮม (Spider-Man: Far From Home) เป็นภาพยนตร์แนวซูเปอร์ฮีโร ดัดแปลงจากตัวละครสไปเดอร์-แมน จากหนังสือการ์ตูนมาร์เวลคอมิกส์ อำนวยการสร้างโดยโคลัมเบียพิคเจอร์สและมาร์เวลสตูดิโอส์ จัดจำหน่ายโดยโซนีพิคเจอร์สรีลีสซิง เป็นภาคต่อของ สไปเดอร์แมน: โฮมคัมมิ่ง (2017) และเป็นภาพยนตร์ลำดับที่ 23 ในชุดจักรวาลภาพยนตร์มาร์เวล (MCU) กำกับโดยจอน วอตส์ เขียนบทโดยคริส แมคเคนนา และ เอริค ซอมเมอร์ส นำแสดงโดยทอม ฮอลแลนด์, ซามูเอล แอล. แจ็กสัน, เซนดายา, โคบี สมัลเดอร์ส, จอน แฟฟโรว์, เจบี สมูฟ, เจคอบ บาตาลอน, มาร์ติน สตาร์, เมริซา โทเม และ เจค จิลเลนฮาล เป็นเรื่องราวเกี่ยวกับการที่ปาร์กเกอร์และเพื่อนไปทัศนศึกษาที่ยุโรป
สไปเดอร์-แมน ฟาร์ ฟรอม โฮม ออกฉายในสหรัฐเมื่อวันที่ 2 กรกฎาคม ค.ศ. 2019 ทำรายได้ทั่วโลกไปกว่า 1,100 ล้านดอลลาร์สหรัฐ ปัจจุบันเป็นภาพยนตร์ที่ทำรายได้สูงสุดเป็นอันดับที่ 4 ของปี ค.ศ. 2019 สไปเดอร์-แมน ฟาร์ ฟรอม โฮม เป็นภาพยนตร์สไปเดอร์-แมนภาคแรกที่ทำรายได้เกิน 1 พันล้านดอลลาร์สหรัฐ และเป็นภาพยนตร์ของโซนี่พิคเจอร์สเอ็นเตอร์เทนเมนต์ที่ทำรายได้สูงสุดเป็นอันดับที่ 1 แทนที่ พลิกรหัสพิฆาตพยัคฆ์ร้าย 007 ภาคต่อมีกำหนดออกฉาย 16 กรกฎาคม ค.ศ. 2021
รางวัล
สไปเดอร์-แมน ฟาร์ ฟรอม โฮม ได้รับรางวัลประจำปี ค.ศ. 2019
วัดโพนชัยชนะสงคราม
วัดโพนชัยชนะสงคราม (ภาษาลาว: ວັດໂພນໄຊຊະນະສົງຄາມ) สร้างขึ้นเมื่อ พ.ศ. 2344 โดยพระเจ้าอนุรุทธราช กษัตริย์หลวงพระบาง เป็นประเพณีที่พระมหากษัตริย์และแม่ทัพนายกองต้องมานมัสการพระองค์หลวงที่เป็นพระประธานในอุโบสถแห่งนี้ก่อนออกไปศึกสงคราม เชื่อกันว่าพระองค์หลวงมีอำนาจดลบันดาลให้ชนะสงครามได้ พระอุโบสถเป็นศิลปะแบบหลวงพระบาง ภายในมี 3 ห้องยาว 4 ห้องขวาง ต่อมาห้องขวางพังลง 2 ห้อง และได้บูรณะใหม่เมื่อ พ.ศ. 2513 โดยได้ขยายออกด้านละ 1 เมตร พร้อมกับบูรณะหมดทั้งหลัง
ฟุตบอลทีมชาติไอร์แลนด์
ฟุตบอลทีมชาติไอร์แลนด์ สามารถหมายถึง
ฟุตบอลทีมชาติไอร์แลนด์ (ค.ศ. 1882 - 1950) เป็นฟุตบอลทีมชาติดั้งเดิมของสมาคมฟุตบอลไอริช (IFA) โดยเป็นทีมชาติที่เป็นตัวแทนของเกาะไอร์แลนด์ทั้งเกาะ ก่อนที่เกาะไอร์แลนด์จะแยกออกเป็นไอร์แลนด์เหนือและสาธารณรัฐไอร์แลนด์ เล่นครั้งแรกในปี ค.ศ. 1882
ฟุตบอลทีมชาติไอร์แลนด์เหนือ เป็นทีมชาติที่เปลี่ยนแปลงมาจากทีมเดิมของสมาคมฟุตบอลไอริช บางครั้งเล่นในนามทีมชาติไอร์แลนด์ จนถึงปี ค.ศ. 1970
ฟุตบอลทีมชาติสาธารณรัฐไอร์แลนด์
ธงอับฮาเซีย
ธงอับฮาเซีย ประกาศใช้เมื่อวันที่ 23 กรกฎาคม ค.ศ. 1992 ประกอบด้วยแถบสีเขียวสลับกับแถบสีขาว 7 แถบ ด้านคันธงมุมบนมีพื้นสีแดง ภายในประกอบด้วยดาวสีขาว 7 ดวง อยู่เหนือฝ่ามือขวาสีขาว โดยเลข 7 ถือเป็นเลขศักดิ์สิทธิ์ของชาวอับฮาเซีย แถบสีเขียวและสีขาวมาจากสาธารณรัฐแห่งเทือกเขาคอเคซัสเหนือ (Mountainous Republic of the Northern Caucasus) และการอยู่ร่วมกันอย่างสันติของชาวคริสต์และชาวมุสลิม พื้นสีแดงด้านคันธงแทนอาณาจักรอับฮาเซีย ดาวสีขาว 7 ดวงแทนภูมิภาคทั้ง 7 ของอับฮาเซีย และฝ่ามือขวาสีขาวแทนการต้อนรับมิตรและขับไล่ศัตรู
เลแซ็งดิสป็องซาบล์
เลแซ็งดิสป็องซาบล์ (Les indispensables) เป็นอัลบั้มรวมรวมเพลงฝรั่งเศสยุคแรก ๆ ของเซลีน ดิออน ซึ่งวางจำหน่ายเมื่อวันที่ 11 ธันวาคม พ.ศ. 2544 ในฝรั่งเศส
อุทยานแห่งชาติแม่จริม
อุทยานแห่งชาติแม่จริม ตั้งอยู่ในท้องที่ของอำเภอแม่จริมและอำเภอเวียงสา จังหวัดน่าน ประกาศเป็นอุทยานแห่งชาติลำดับที่ 106 ของประเทศไทย เมื่อวันที่ 6 กรกฎาคม พ.ศ. 2550 มีกิจกรรมการท่องเที่ยวที่โดดเด่น คือ การล่องแก่งลำน้ำว้าโดยใช้แพยาง
ลักษณะภูมิอากาศ
แบ่งออกเป็น 3 ฤดู คือ ฤดูร้อน เริ่มตั้งแต่เดือนมีนาคมถึงเดือนพฤษภาคม ฤดูฝน เริ่มเดือนมิถุนายนถึงเดือนตุลาคม และฤดูหนาว เริ่มตั้งแต่เดือนพฤศจิกายนถึงเดือนกุมภาพันธ์
การเดินทาง
จากตัวอำเภอเมืองน่าน ใช้ทางหลวงหมายเลข 1168 (น่าน - แม่จริม) ระยะทางประมาณ 38 กิโลเมตร จากอำเภอแม่จริมใช้ทางหลวงหมายเลข 1243 (นาเซีย-น้ำมวบ) ระยะทางประมาณ 15 กิโลเมตร ถึงบ้านห้วยทรายมูลเลี้ยวซ้ายเข้าที่ทำการอุทยานฯ ระยะทาง 4 กิโลเมตร
พอลิสไตรีน
พอลิสไตรีน (Polystyrene, PS) เป็นพลาสติกที่ผลิตขึ้นมาจากสไตรีนมอนอเมอร์ ซึ่งเป็นสารไฮโดรคาร์บอนที่ได้จากปิโตรเลียม ถูกผลิตออกขายครั้งแรกในช่วงปี 1930 - 1939 ช่วงแรกสไตรีนที่ผลิตขึ้นมาถูกนำไปใช้ในสงครามโลก ครั้งที่ 2 เป็นหลัก หลังจากสงครามจบลงจึงเปลี่ยนมาผลิตเป็นพลาสติกพอลิสไตรีนออกขายแทน ในการผลิตพอลิสไตรีนยังมีวัตถุดิบอื่น ๆ ที่ใช้ร่วมด้วยได้แก่ เบนซีน เอทิลีน และบิวทาไดอีน
พอลิสไตรีนเป็นพลาสติกชนิดเทอร์โมพลาสติก คือหลอมเป็นของเหลวได้ โดยที่อุณหภูมิห้องจะอยู่ในสถานะของแข็ง แต่จะหลอมละลายเมื่อทำให้ร้อนและแข็งตัวเมื่อเย็นลง พอลิสไตรีนแข็งที่บริสุทธิ์จะไม่มีสี ใส แต่สามารถทำเป็นสีต่าง ๆได้ และยืดหยุ่นได้จำกัด
พอลิสไตรีนที่ใช้กันอยู่ทั่วไปส่วนใหญ่เป็นชนิดที่เรียกว่า expanded polystyrene (EPS) เป็นชนิดที่ได้จากการผสมพอลิสไตรีนร้อยละ 90-95 กับสารทำให้ขยายตัว (ที่ใช้กันมากคือเพนเทนหรือคาร์บอนไดออกไซด์ เมื่อก่อนใช้ ซีเอฟซี ซึ่งเป็นสารทำลายชั้นโอโซน) ร้อยละ 5-10 พลาสติกที่เป็นของแข็งถูกทำให้เป็นโฟมโดยการใช้ความร้อน (มักเป็นไอน้ำ) พอลิสไตรีนอีกชนิดหนึ่งคือ Extruded polystyrene (XPS) มีชื่อทางการค้าที่แพร่หลายคือ Styrofoam เป็นชนิดที่มีการเติมอากาศไว้ในช่องว่างตามเนื้อโฟมทำให้มีค่าการนำความร้อนต่ำ ใช้ในงานก่อสร้าง และใช้เป็นฉนวนกันความร้อนในอาคาร และยังมีชนิดที่เป็นแผ่นเรียกว่า Polystyrene Paper Foam (PSP) ใช้เป็นภาชนะบรรจุอาหาร เช่นกล่องหรือถาดใส่อาหาร กระบวนการผลิตพอลิสไตรีนปลดปล่อยสารพิษอะไรบ้าง สารพิษที่ปลดปล่อยออกมาในระหว่างการผลิตพอลิสไตรีนได้แก่
มีรายงานการตรวจพบว่าคนงานที่ทำงานในโรงงานสไตรีนและพอลิสไตรีนมีความผิดปกติเกิดขึ้นกับการทำงานของปอด ทำลายโครโมโซม และเป็นมะเร็งเพิ่มมากขึ้น
ธรณีเคมี
ธรณีเคมี (Geochemistry) เป็นวิทยาศาสตร์ ที่ใช้เป็นเครื่องมือและหลักการทางเคมี เพื่ออธิบายกลไกที่อยู่เบื้องหลังระบบธรณีวิทยาที่สำคัญ ๆ เช่น เปลือกโลก และมหาสมุทร ในขอบเขตของธรณีเคมีขยายไปไกลกว่าของโลก, การครอบคลุมทั้งระบบสุริยะ และมีส่วนร่วมสำคัญในการทำความเข้าใจเกี่ยวกับกระบวนการต่างๆรวมถึง การพาความร้อนของเปลือกโลกในชั้นหลอมเหลว (Mantle convection) ,การก่อตัวของดาวเคราะห์และต้นกำเนิดของหินแกรนิต และหินบะซอลต์
Fourniere's gangrene
การรักษา
Fourniere's gangrene เป็นภาวะฉุกเฉินทางศัลยกรรมระบบปัสสาวะ จำเป็นต้องได้รับยาปฏิชีวนะทางหลอดเลือดดำและการตัดเอาเนื้อตายออกและส่วนใหญ่จำเป็นต้องยกลำไส้ใหญ่มาเปิดบริเวณหน้าท้องเพื่อเลี่ยงไม่ให้มีอุจจาระปนเปื้อนแผล
ประเทศสเปนในโอลิมปิกฤดูหนาว 2018
ประเทศสเปน เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกสเปนเป็นตัวแทนประเทศสเปนในการส่งนักกีฬาเข้าร่วมแข่งขันทั้งหมดจำนวน 13 คน ใน 5 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
อุทยานแห่งชาติแม่ตะไคร้
อุทยานแห่งชาติแม่ตะไคร้ ตั้งอยู่ในท้องที่ของอำเภอสันกำแพง อำเภอดอยสะเก็ด อำเภอแม่ออน จังหวัดเชียงใหม่ และอำเภอบ้านธิ อำเภอเมืองลำพูน จังหวัดลำพูน อุทยานแห่งชาติแม่ตะไคร้ มีเนื้อที่ทั้งหมดประมาณ 1,229.8 ตารางกิโลเมตร หรือ 768,625 ไร่
เขตปกครองตนเองบังซาโมโรในมินดาเนามุสลิม
เขตปกครองตนเองบังซาโมโรในมินดาเนามุสลิม (Bangsamoro Autonomous Region in Muslim Mindanao, BARMM; Rehiyong Awtonomo ng Bangsamoro sa Muslim Mindanao; منطقة بانجسامورو ذاتية الحكم) เป็นเขตปกครองตนเองในประเทศฟิลิปปินส์ ตั้งอยู่ในส่วนตะวันตกเฉียงใต้ของเกาะมินดาเนา
อุทยานแห่งชาติแม่ตะไคร้
ภูมิประเทศ
พื้นที่โดยทั่วไปเป็นภูเขาสูงสลับซับซ้อน มีความสูงตั้งแต่ 400 - 1,947 เมตร จากระดับน้ำทะเลปานกลาง เป็นป่าต้นน้ำลำธารชั้น 1 อยู่ใน พื้นที่ลุ่มน้ำปิง วัง ยม น่าน ภูเขาเป็นเขาหินปูน มีป่าเบญจพรรณขึ้นอยู่โดยทั่วไป และมีป่าดิบเขาขึ้นตามแนวลำห้วยขุนห้วย หุบเขา และบริเวณป่าต้นน้ำลำธารอย่างหนาแน่น
เขตปกครองตนเองบังซาโมโรในมินดาเนามุสลิม
เขตปกครองตนเองบังซาโมโรในมินดาเนามุสลิมได้รับการจัดตั้งขึ้นแทนที่เขตปกครองตนเองในมินดาเนามุสลิม (Autonomous Region in Muslim Mindanao, ARMM) ผ่านการให้สัตยาบันรับรองกฎหมายจัดระเบียบบังซาโมโรซึ่งเป็นกฎหมายพื้นฐานของเขตปกครองตนเอง หลังการลงประชามติที่มีผลผูกพันทางกฎหมายในภาคตะวันตกของมินดาเนาซึ่งจัดขึ้นเมื่อวันที่ 21 มกราคม และ 6 กุมภาพันธ์ พ.ศ. 2562
อุทยานแห่งชาติแม่ตะไคร้
ภูมิอากาศ
สภาพภูมิอากาศในเขตอุทยานแห่งชาติแม่ตะไคร้ แบ่งออกเป็น 3 ฤดูกาล คือ
เขตปกครองตนเองบังซาโมโรในมินดาเนามุสลิม
เขตปกครองตนเองบังซาโมโรในมินดาเนามุสลิมได้รับการจัดตั้งขึ้นแทนที่เขตปกครองตนเองในมินดาเนามุสลิมในฐานะเขตปกครองตนเองเพียงแห่งเดียวที่มีประชากรส่วนใหญ่เป็นมุสลิม ปัจจุบันรัฐบาลบังซาโมโรอยู่ในระยะเปลี่ยนผ่านจนถึง พ.ศ. 2568 และได้รับการพิจารณาว่าเป็นพื้นที่ทดสอบสำหรับการอภิปรายในวงกว้างเกี่ยวกับการปฏิรูปรัฐธรรมนูญและระบอบสหพันธรัฐในฟิลิปปินส์
อุทยานแห่งชาติแม่ตะไคร้
พันธุ์ไม้และสัตว์ป่า
สภาพป่าประกอบด้วยป่าเบญจพรรณ ป่าดิบเขา ป่าเต็งรัง มีพันธุ์ไม้นานาชนิด ได้แก่ ไม้สัก แดง ประดู่ ยาง จำปี ประดู่ส้ม เหียง พลวง รัง ดงดำ ตีนนก ไม้ชั้นล่างประกอบด้วย ไม้ไผ่ หวาย พง ก้อ เป็นต้น และจะมี สน 2 ใบ สน 3 ใบ ขึ้นอยู่เป็นหย่อม ๆ ตามแนวสันเขาโดยทั่วไป สัตว์ป่าประกอบด้วย หมูป่า ลิง ชะนี กวาง เก้ง เลียงผา เสือ กระต่าย ไก่ป่า นกยูง นกนานาชนิด เช่น นกแกง นกกระยาง นกเค้าแมว นกเก้ง เป็นต้น
จุดที่น่าสนใจ
เขื่อนห้วยแม่ออน
ภาษายะไข่
อักขระโบราณ
พยัญชนะยะไข่ 35 ตัวในยุคเวสาลี ค.ศ. 327 ถึง ค.ศ. 818
ต่อไปนี้เป็นเสียงพยัญชนะ สระที่แตกต่างไปในภาษายะไข่:
เส้นเมริเดียนที่ 29 องศาตะวันออก
เส้นเมริเดียนที่ 29 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 29 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 151 องศาตะวันตก
พยาธิเส้นด้าย
พยาธิเส้นด้าย เป็นหนอนตัวกลมที่เป็นปรสิตก่อโรคในมนุษย์ ตัวเต็มวัยของพยาธิอาศัยอยู่ในชั้นเยื่อเมือกของลำไส้เล็ก ศัพท์ทางการแพทย์เรียกโรคที่เกิดจากการติดเชื้อพยาธิเส้นด้ายว่า Strongyloidiasis
วงจรชีวิต
วงจรชีวิตของพยาธิเส้นด้ายซับซ้อนกว่าพยาธิตัวกลมส่วนใหญ่ พยาธิเส้นด้ายสามารถออกลูกออกหลานและเพิ่มจำนวนในคนได้
ตัวอ่อนพยาธิในดินไชเข้าผิวหนัง ตัวอ่อนพยาธิบางตัวเข้าเส้นเลือดดำและผ่านไปในกระแสเลือดไปยังปอดและเข้าไปในถุงลม ต่อมาถูกไอและกลืนลงไปในทางเดินอาหาร กลายเป็นตัวเต็มวัยอยู่ในชั้นเยื่อเมือกของลำไส้เล็กและออกไข่ซึ่งฟักออกมาเป็นตัวอ่อน พยาธิเส้นด้ายจึงทำให้เกิดอาการทั้งระบบทางเดินอาหารและระบบหายใจ ตัวอ่อนพยาธิสามารถไชชั้นเยื่อเมือกของลำไส้เล็กหรือผิวหนังรอบรูทวารและทำให้เกิดการติดเชื้อซ้ำ โดยพยาธิผ่านไปทางเดิมคือไปปอด หลอดลม คอหอย และลำไส้เล็กซึ่งกลายเป็นตัวเต็มวัย พยาธิเส้นด้ายจึงสามารถเพิ่มจำนวนในคนได้เรื่อยๆ
อาการ
หลายคนที่ติดเชื้อไม่มีอาการในช่วงแรก อาการได้แก่ผิวหนังอักเสบ: บวม คัน เห็นรอยไชของพยาธิ และ เลือดออกเล็กน้อยบริเวณผิวหนังที่พยาธิไชเข้ามา ถ้าพยาธิไปถึงปอด อาจรู้สึกแสบร้อนที่หน้าอก และอาจมีเสียงหวีดและไอ รวมทั้งอาการคล้ายโรคปอดบวม (Löffler's syndrome) เมื่อพยาธิมาถึงและรุกรานลำไส้เล็กจะทำให้ปวดแสบปวดร้อน มีการทำลายเนื้อเยื่อ เกิดภาวะพิษเหตุติดเชื้อ และเกิดแผล อุจจาระอาจมีเมือกสีเหลืองและมีกลิ่นเฉพาะ อาจมีอาการท้องเสียเรื้อรังได้
การติดเชื้อจะเป็นแบบค่อยเป็นค่อยไปในคนภูมิคุ้มกันดี แต่ในคนที่ภูมิคุ้มกันบกพร่อง พยาธิจะเพิ่มจำนวนอย่างรวดเร็วและแพร่กระจายทั่วร่างกายเนื่องจากพยาธิเส้นด้ายสามารถสืบพันธุ์และให้กำเนิดลูกหลานในมนุษย์ได้ ถ้าแพร่กระจายแล้วอัตราการเสียชีวิตสูงได้ถึง 90%
เจ้าหญิงแดลฟีนแห่งเบลเยียม
เจ้าหญิงแดลฟีนแห่งซัคเซิน-โคบวร์ค (Delphine de Saxe-Cobourg; Delphine van Saksen-Coburg; ประสูติ 22 กุมภาพันธ์ พ.ศ. 2511) พระนามเดิม แดลฟีน มีแชล อาน มารี กีแลน บอแอล (Delphine Michèle Anne Marie Ghislaine Boël; Delphine Michelle Anna Maria Gisela Boël) หรือ แดลฟีน บอแอล เป็นศิลปินชาวเบลเยียม และเป็นสมาชิกพระราชวงศ์เบลเยียม ด้วยเป็นพระราชธิดาในสมเด็จพระราชาธิบดีอัลแบร์ที่ 2 ประสูติแต่บารอนีสซีบีล เดอ เซลี ลงช็อง และเป็นพระขนิษฐาต่างพระชนนีของสมเด็จพระราชาธิบดีฟีลิป
เดิมเจ้าหญิงแดลฟีนมีบรรดาศักดิ์เป็น ยงค์เฟราว์ บอแอล (Jonkvrouw Boël) แต่หลังจากวันที่ 1 ตุลาคม พ.ศ. 2563 ก็ได้รับการสถาปนาขึ้นเป็นเจ้าหญิงแห่งเบลเยียม มีฐานันดรศักดิ์ชั้นรอยัลไฮนิส อย่างถูกต้องตามกฎหมาย
พระประวัติ
เจ้าหญิงแดลฟีนทรงเข้ารับการศึกษาที่โรงเรียนประจำในประเทศอังกฤษและสวิตเซอร์แลนด์ ทรงสำเร็จการศึกษาศิลปกรรมศาสตรบัณฑิต (เกียรตินิยม) จากวิทยาลัยศิลปะและการออกแบบเชลซีในลอนดอน เมื่อ พ.ศ. 2533
อุทลุม
มารีโอ ดันนีลส์ (Mario Danneels) นักเรียนหนุ่มชาวเฟลมิชวัย 18 ปี ได้ตีพิมพ์อัตชีวประวัติของสมเด็จพระราชินีเปาลาโดยมิได้ขอพระราชานุญาตใน พ.ศ. 2542 ใช้ชื่อว่า Paola, van 'la dolce vita' tot koningin ("เปาลา จากชีวิตที่แสนหวานสู่ราชินี") หนังสือเล่มนี้อ้างถึงการมีตัวตนของพระราชธิดานอกสมรส ทำให้สื่อมวลชนเบลเยียมเริ่มการสืบสวนและแกะรอยแดลฟีน เบื้องต้นครอบครัวบอแอลปฏิเสธที่จะแสดงความคิดเห็น ในขณะที่สำนักพระราชวังออกมาปฏิเสธเรื่องดังกล่าว โดยอธิบายว่างานเขียนของดันนีลส์เป็นเพียงแค่การนำเรื่องซุบซิบหรือแค่ข่าวโคมลอยมาเขียนเท่านั้น
ในพระราชดำรัสของสมเด็จพระราชาธิบดีอัลแบร์ที่ 2 ในวันคริสตสมภพเมื่อ พ.ศ. 2542 สื่อมวลชนเบลเยียมได้ตีความพระราชดำรัสนั้น เป็นการกล่าวยอมรับว่าบอแอลเป็นพระราชธิดาจริง ๆ ของพระองค์
"'คริสต์มาสเป็นช่วงเวลาที่ทำให้เราทุกคนหวนนึกถึงครอบครัว ช่วงเวลาแห่งความสุข พระราชินีและข้าพเจ้าจดจำช่วงเวลาอันแสนสุขนั้น รวมถึงวิกฤตที่เราต้องเผชิญเมื่อราวสามสิบปีก่อน พวกเราสามารถฝ่าฟันอุปสรรคและฟื้นฟูความเข้าใจกันด้วยความรัก แต่วิกฤตนั้นกลับคืนมาอีกครั้งเมื่อไม่นานมานี้เอง เราไม่อยากจะจมปลักกับปัญหาชีวิตส่วนตัวนี้ พวกเราจะดีใจมาก หากประสบการณ์ของพวกเราในครั้งนี้ จะทำให้ผู้เผชิญปัญหาเดียวกันมีความกล้าและผ่านไปได้ด้วยดี'"
ปัญหาที่พระองค์กล่าวในพระราชดำรัสนี้ สื่อมวลชนตีความว่า เป็นเรื่องความสัมพันธ์ชู้สาวระหว่างกษัตริย์อัลแบร์ที่ 2 กับซีบีล เดอ เซลี ลงช็อง ซึ่งลอบรักกันยาวนานถึง 18 ปี
บอแอลให้สัมภาษณ์กับมาร์ก-โอลิวิเยร์ ฟอเฌียล (Marc-Olivier Fogiel) พิธีกรรายการ "On ne peut pas plaire à tout le monde" ("เราไม่สามารถทำให้ทุกคนพอใจได้") ออกอากาศทางช่องฟร็องซ์ 3 เมื่อวันที่ 15 พฤษภาคม พ.ศ. 2548 เป็นที่แรกที่บอแอลยืนยันว่า เธอเป็นพระราชธิดากษัตริย์อัลแบร์ที่ 2 เธออ้างว่าเมื่อครั้งเธอย้ายไปอาศัยที่ประเทศอังกฤษขณะอายุ 9 ขวบ เจ้าชายอัลแบร์ (ขณะนั้นยังไม่เสวยราชสมบัติ) มีพระราชประสงค์ที่จะหย่ากับเจ้าหญิงเปาลา และย้ายไปอยู่กับครอบครัวของเธอ แต่มารดาเธอปฏิเสธเพราะอาจเกิดผลลบทางการเมืองแก่เจ้าชายอัลแบร์ บอแอลกล่าวว่ามารดาบอกเรื่องพ่อที่แท้จริงแก่เธอตั้งแต่เธออายุ 17 ปี และในการสัมภาษณ์ เธอกล่าวว่าเธอโทรศัพท์เพื่อขอความช่วยเหลือจากกษัตริย์อัลแบร์ ซึ่งขณะนั้นมีพระชนมายุ 33 พรรษา โดยปลายสายตอบกลับมาว่า "อย่าโทรหาผมอีก คุณไม่ใช่ลูกสาวของผม" บอแอลกล่าวว่าคำพูดนี้แทงใจดำเธอยิ่งนัก และกล่าวอีกว่าเธอพยายามติดต่อกษัตริย์อัลแบร์ทุกทาง ไม่ว่าจะเป็นโทรศัพท์ จดหมาย ผ่านเพื่อนและนักการเมือง แต่ทุกอย่างล้มเหลว
มิถุนายน พ.ศ. 2556 บอแอลติดต่อให้กษัตริย์อัลแบร์ เจ้าชายฟีลิป และเจ้าหญิงอัสตริดขึ้นศาล บอแอลหวังที่จะใช้การตรวจดีเอ็นเอเพื่อพิสูจน์ความจริง แต่เพราะกษัตริย์อัลแบร์ยังได้รับการคุ้มครองทางกฎหมาย เธอจึงเชิญเจ้าชายฟีลิปและเจ้าหญิงอัสตริดซึ่งเป็นพี่ต่างมารดาเข้าร่วมด้วย หลังกษัตริย์อัลแบร์สละราชสมบัติเมื่อวันที่ 21 กรกฎาคม พ.ศ. 2556 เพราะปัญหาด้านพลานามัย การคุ้มครองทางกฎหมายจึงสิ้นสุดลง เธอจึงดำเนินคดีต่อ แต่เดือนมีนาคม พ.ศ. 2560 ศาลตัดสินว่าคำร้องของเธอไม่มีมูล ทนายของบอแอลจึงทำการอุทธรณ์
5 พฤศจิกายน พ.ศ. 2561 ศาลมีคำสั่งให้อดีตกษัตริย์อัลแบร์ตรวจดีเอ็นเอเพื่อพิสูจน์ความเป็นพ่อของบอแอล มกราคม พ.ศ. 2563 อดีตกษัตริย์อุทธรณ์คำตัดสินของศาล เพราะพระองค์ทรงปฏิเสธการตรวจดีเอ็นเอ และวันที่ 16 พฤษภาคมปีเดียวกัน ศาลอุทธรณ์กรุงบรัสเซลส์มีคำสั่งให้อดีตกษัตริย์อัลแบร์ชำระค่าปรับวันละ 5,000 ยูโรแก่บอแอล ตามจำนวนวันที่พระองค์ปฏิเสธที่จะตรวจดีเอ็นเอ
27 มกราคม พ.ศ. 2563 ผลดีเอ็นเอระบุว่าอดีตกษัตริย์อัลแบร์เป็นบิดาของแดลฟีน บอแอล จริง วันที่ 20 ตุลาคม พ.ศ. 2563 แดลฟีน บอแอล และบุตรสองคน ได้รับการสถาปนาขึ้นเป็นเจ้าโดยศาลอุทธรณ์กรุงบรัสเซลส์ แต่เพราะบอแอลเป็นบุตรนอกสมรส จึงมิได้อยู่ในสายการสืบราชสันตติวงศ์ แดลฟีน บอแอลและบุตรจะไม่ได้รับเงินพระราชทานในฐานะพระราชวงศ์ แต่จะได้รับเงินในส่วนที่จะได้รับโดยชอบตามกฎหมาย จำนวน 3.4 ล้านยูโร จากอดีตกษัตริย์อัลแบร์ที่ 2 ตามกฎหมายเบลเยียม เจ้าหญิงแดลฟีนมีสิทธิในมรดกราวหนึ่งในแปดของอดีตกษัตริย์อัลแบร์ แต่บางแห่งก็ว่าอดีตกษัตริย์พระองค์นี้เปลี่ยนแปลงพระราชพินัยกรรมให้พระราชมรดกทั้งหมดตกสู่อดีตพระราชินีเปาลา ก่อนตกถึงพระราชธิดานอกสมรสพระองค์นี้
บอแอลในฐานะเจ้าหญิงเข้าเฝ้าสมเด็จพระราชาธิบดีฟีลิป พระเชษฐาต่างพระชนนี เมื่อวันที่ 9 ตุลาคม พ.ศ. 2563 ณ พระราชวังลาเคิน วันรุ่งขึ้น อดีตกษัตริย์อัลแบร์ที่ 2 มีพระราชดำรัสในงานแถลงข่าว ทรงตรัสว่า "ข้าพเจ้าและภรรยามีความสำราญใจยิ่งกับการเริ่มต้นที่ดีของพระบาทสมเด็จพระเจ้าอยู่หัว ถือเป็นเครื่องหมายแห่งความสุขสำหรับทุกคน โดยเฉพาะแดลฟีน"
25 ตุลาคม พ.ศ. 2563 เจ้าหญิงแดลฟีนถูกรับเชิญไปเข้าเฝ้าอดีตกษัตริย์อัลแบร์ที่ 2 และอดีตพระราชินีเปาลาที่ปราสาทแบลเวแดร์ (Château du Belvédère) และในวันชาติเบลเยียมเมื่อวันที่ 21 กรกฎาคม พ.ศ. 2564 เจ้าหญิงแดลฟีนและพระภัสดาเข้าร่วมพิธีการกับพระบรมวงศานุวงศ์เบลเยียมเป็นครั้งแรก
ชีวิตส่วนพระองค์
เจ้าหญิงแดลฟีนทรงคบหากับเจมส์ "จิม" โอแฮร์ (James "Jim" O'Hare) ชาวอเมริกันเชื้อสายไอริช ตั้งแต่ พ.ศ. 2543 ทั้งสองมีโอรส-ธิดาด้วยกันสองพระองค์ ได้แก่ เจ้าหญิงโฌเซฟีน (ประสูติ 17 ตุลาคม พ.ศ. 2546) และเจ้าชายออสการ์ (ประสูติ 28 เมษายน พ.ศ. 2551)
การทำงาน
เจ้าหญิงแดลฟีนเป็นศิลปิน สำเร็จการศึกษาจากวิทยาลัยศิลปะและการออกแบบเชลซีในลอนดอน เมื่อ พ.ศ. 2533 เป็นวิทยากรรับเชิญของสถาบันวิจิตรศิลป์ขั้นสูง (แอนต์เวิร์ป) และโรงเรียนศิลปะมาสทริชต์
เจ้าหญิงแดลฟีนทรงก่อตั้งกองทุนแดลฟีนแห่งซัคเซิน-โคบวร์ค ที่โรงพยาบาลมหาวิทยาลัยเกนต์เพื่อส่งเสริมการใช้ศิลปะเพื่อฟื้นฟูสุขภาพ
ผลงานศิลปะฝีพระหัตถ์ "รักไม่มีวันหมดอายุ" จัดแสดงอยู่ในสวนสาธารณะในเมืองซินต์-นีกลาส (Sint-Niklaas)
ปิติพงษ์ กุลดิลก
ปิติพงษ์ กุลดิลก เป็นอดีตนักฟุตบอลชาวไทย เคยทำหน้าที่ให้แก่สโมสรฟุตบอลการท่าเรือในไทยลีก  รวมถึงเคยทำหน้าที่ให้แก่ฟุตบอลทีมชาติไทย
ประวัติ
ปิติพงษ์ กุลดิลก เคยทำหน้าที่เป็นนักกีฬาฟุตบอลทีมชาติไทย รวมถึงเคยทำหน้าที่เป็นนักฟุตบอลอาชีพร่วมกับสโมสรฟุตบอลเซมบาวังเรนเจอร์ส ในการแข่งเอส.ลีก ที่ประเทศสิงคโปร์ ตลอดจนเคยทำหน้าที่เป็นนักกีฬาฟุตบอลชายหาดทีมชาติไทย ในการแข่งขันฟุตบอลชายหาดชิงแชมป์โลก 2005 ที่ประเทศบราซิล และตั้งแต่ พ.ศ. 2553 เขาได้ป่วยเป็นโรคเอสแอลอี (โรคพุ่มพวง) ในครั้งที่ทำหน้าที่ให้แก่สโมสรฟุตบอลสิงห์ท่าเรือ โดยได้พักรักษาตัวเป็นระยะเวลาประมาณครึ่งปี หลังจากนั้น เขาได้ห่างหายจากวงการฟุตบอลไปกว่า 3 ปีครึ่ง กระทั่งได้กลับมาเข้าร่วมทีมฟุตบอลชายหาดทีมชาติไทยอีกครั้งในวัย 33 ปี
ในเดือนตุลาคม พ.ศ. 2556 ได้มีการแข่งขันนัดอุ่นเครื่องระหว่างฟุตบอลชายหาดทีมชาติไทย กับทีมรวมนักเตะแอฟริกา ที่จัดขึ้น ณ สนามกีฬาหัวหมาก ซึ่งปิติพงษ์ กุลดิลก เป็นหนึ่งในผู้ทำประตูในนาทีที่ 15 และทีมชาติไทยเป็นฝ่ายชนะที่ 7–3 ประตู
ช่วงปลายปี พ.ศ. 2556 ปิติพงษ์ได้รับการเรียกตัวจากพงษ์ศักดิ์ คงแก้ว เพื่อคัดตัวนักกีฬาเข้าร่วมทีมฟุตบอลชายหาดทีมชาติไทย เข้าร่วมการแข่งรายการใหญ่ 2 ทัวร์นาเมนต์ ที่ซึ่งเขาได้รับเลือกเข้าแข่งขันรายการ 4 เส้า ที่มณฑลเจ้อเจียง ประเทศจีน รวมถึงรายการออสเตรเลียนบีชซอคเกอร์คัพ 2013 ที่รัฐนิวเซาท์เวลส์ ประเทศออสเตรเลีย โดยในวันที่ 7 ธันวาคม พงษ์ศักดิ์ คงแก้ว ได้วางแผนให้ปิติพงษ์เป็นผู้รับมือกับลูกกลางอากาศของทีมชาติจีนที่นักกีฬามีความสูงใหญ่  และเขาได้เป็นผู้มีส่วนช่วยให้ทีมชาติไทยเป็นฝ่ายชนะที่ 3–2 ประตู  และวันที่ 8 ธันวาคม ปิติพงษ์ได้ทำหน้าที่เป็นผู้เล่นตัวจริงในรอบชิงชนะเลิศ โดยได้พบกับทีมเจ้าภาพออสเตรเลีย ซึ่งทีมของเขาได้ตำแหน่งรองแชมป์
และใน พ.ศ. 2557 ปิติพงษ์ได้เซ็นสัญญาร่วมทำหน้าที่กองหน้าให้แก่สโมสรฟุตบอลจังหวัดสมุทรปราการ
เกียรติประวัติ
ผู้ชนะการแข่งขันซีเกมส์
ผู้ชนะการแข่งขันไทยเอฟเอคัพ
สมาชิกสภาผู้แทนราษฎรจังหวัดนครศรีธรรมราช
จังหวัดนครศรีธรรมราช มีเขตเลือกตั้งสมาชิกสภาผู้แทนราษฎร 10 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครศรีธรรมราชมีสมาชิกสภาผู้แทนราษฎรคนแรก คือ ร้อยตรี มงคล รัตนวิจิตร
พระเจ้าคาร์ลที่ 13 แห่งสวีเดน
พระเจ้าคาร์ลที่ 13 แห่งสวีเดน (Karl XIII) เป็นกษัตริย์แห่งสวีเดนตั้งแต่ ค.ศ. 1809 และได้ควบตำแหน่งกษัตริย์แห่งนอร์เวย์ตั้งแต่ ค.ศ. 1814 จนเสด็จสวรรคต พระองค์เป็นพระโอรสของพระเจ้าอดอล์ฟ เฟรเดอริก กับพระนางลูอีเซอ อุลรีเคอ แห่งปรัสเซีย (พระขนิษฐาในพระเจ้าฟรีดริชมหาราช) พระเจ้าคาร์ลที่ 13 ทรงเป็นกษัตริย์สวีเดนองค์สุดท้ายแห่งราชวงศ์ฮ็อลชไตน์-ก็อททรอพ พระองค์ไม่มีพระบุตรสืบสัตติวงศ์ พระองค์ทรงรับจอมพลฝรั่งเศส ฌ็อง-บาติสต์ แบร์นาด็อต ผู้ไม่มีความเกี่ยวข้องทางสายเลือดเลยเป็นพระโอรสบุญธรรม ซึ่งต่อมาแบร์นาด็อตได้ขึ้นสืบราชสมบัติต่อ
พระเจ้าคาร์ลที่ 13 กับพระนางเฮ็ทวิช ชาร์ล็อทเทอ ผู้มเหสี เคยให้กำเนิดพระโอรสสองพระองค์ แต่ทั้งสองพระองค์ล้วนสิ้นพระชนม์ในวัยทารก ด้วยไม่เห็นโอกาสให้กำเนิดพระบุตรอีก ทั้งสองจึงทรงรับเจ้าชายชาร์ล ออกัส แห่งเดนมาร์ก เป็นมกุฎราชกุมารบุญธรรมในปีค.ศ. 1810 อย่างไรก็ตาม เจ้าชายเชื้อเดนมาร์กพระองค์นี้กลับสิ้นพระชนม์เพียงไม่กี่เดือนหลังเสด็จถึงสวีเดน ทำให้ราชสำนักสวีเดนจึงคิดจะยกบัลลังก์ให้แก่ราชวงศ์โบนาปาร์ตแห่งฝรั่งเศส แต่ไม่มีญาติพี่น้องคนไหนเลยของจักรพรรดินโปเลียนอาสารับหน้าที่นี้
องคมนตรีสวีเดน คาร์ล อ็อทโท เมอร์เนอร์ (Karl Otto Mörner) ได้ยื่นข้อเสนอนี้ต่อจอมพลฌ็อง-บาติสต์ แบร์นาด็อต หนึ่งในแม่ทัพของนโปเลียน นโปเลียนไม่ได้คัดค้าน แบร์นาด็อตจึงสละสัญชาติฝรั่งเศสและหันมานับถือลูเทอแรน และกลายเป็นมกุฎราชกุมารคาร์ล โยฮัน ควบตำแหน่งผู้สำเร็จราชการแผ่นดินแทนพระเจ้าคาร์ลที่มีพระพลานามัยย่ำแย่ อดีตจอมพลแบร์นาด็อตเป็นผู้มีความสามารถเก่งกาจ สามารถปกป้องสวีเดนท่ามกลางสงครามนโปเลียนที่สุ่มเสี่ยง และยังสามารถยึดนอร์เวย์มาจากเดนมาร์กได้อีกด้วย
เมื่อมกุฎราชกุมารยึดนอร์เวย์มาจากเดนมาร์กในปีค.ศ. 1814 และตกลงกันได้ว่าสวีเดนจะยินยอมให้นอร์เวย์ใช้รัฐธรรมนูญของตนเองและมีอำนาจปกครองตนเอง พระเจ้าคาร์ลที่ 13 จึงได้ควบตำแหน่งกษัตริย์แห่งนอร์เวย์
50:50 (รายการโทรทัศน์ของเจเอสแอล)
50 : 50 เป็นรายการควิซโชว์ซึ่งเปิดโอกาสให้กับผู้ที่ต้องการมาจุดประกายความฝัน มาตอบคำถามเพียงแค่3คำถามเท่านั้น เพื่อชิงเงินรางวัลมูลค่าสูงสุด 35,000 บาท ซึ่งรายการนี้ผลิตรายการโดย บริษัท เจเอสแอล จำกัด โดยออกอากาศเป็นประจำทุกวันจันทร์ - ศุกร์ เวลา 19.00 น. - 19.30 น. ทางสถานีวิทยุโทรทัศน์กองทัพบก ช่อง 5 โดยเริ่มออกอากาศครั้งแรกประมาณกลางปี พ.ศ. 2548 และสิ้นสุดการออกอากาศในช่วงปลายปีเดียวกัน (พ.ศ. 2548) ดำเนินรายการโดย ทิน โชคกมลกิจ และ บ๊วย เชษฐวุฒิ วัชรคุณ ซึ่งคำว่า 50 : 50 นี้ ก็คือการที่ในแต่ละคำถามจะมีเพียง2 ตัวเลือก ซึ่งจะมีโอกาสในการตอบเพียง 50 : 50 เท่านั้น
รอบ 1 คำถามจากคลีนิคเคลียร์
ก่อนที่จะเข้าสู่รอบ 3 คำถาม 35,000 บาทนั้น ในช่วงเปิดรายการก็จะเป็นช่วง 1 คำถามเพื่อชิงเงินรางวัล 5,000 บาท(ผู้สนับสนุนในช่วงนี้คือแชมพูขจัดรังแค คลีนิคเคลียร์)โดยจะมีผู้เข้าแข่งขันจากทางบ้าน หรือผู้แทนจากองค์กรการกุศลต่างๆ(ในกรณีที่เป็นการตอบคำถามเพื่อมอบเงินรางวัลให้กับองค์การกุศลต่างๆ)โดยจะต้องเลือกแผ่นป้ายซึ่งมี2แผ่นป้าย นั่นคือแชมพู และครีมนวดผม ผู้ที่เข้าแข่งขันจะต้องเลือกแผ่นป้ายว่าจะได้คำถามจากพิธีกรท่านใด ถ้าเปิดเจอหน้าพิธีกรท่านใด พิธีกรท่านนั้นจะเป็นผู้ถามคำถามข้อนั้น โดยจะมีตัวเลือกให้2คำตอบและมีเวลาในการตอบ 15 วินาที หากตอบคำถามถูก ก็จะได้รับเงินรางวัล 5,000 บาททันที
รอบ 3 คำถาม 35,000 บาท
เมื่อเข้าสู่ช่วงที่2ของรายการ จะเป็นช่วงของการตอบคำถาม เพื่อชิงเงินรางวัลมูลค่าสูงสุด 35,000 บาท โดยทางรายการจะเชิญผู้เข้าแข่งขันจากทางบ้านที่มีความต้องการนำเงินรางวัลมาจุดประกายความฝันของตนเองที่เข้ามาสมัครในรายการ หรือผู้แทนจากองค์กรการกุศลต่างๆ(ในกรณีที่เป็นการตอบคำถามเพื่อเป็นเงินสบทบทุนในโครงการการกุศลต่างๆ) ซึ่งจะมีกติกาก็คือ ทางรายการจะมีคำถามให้ 3 คำถาม 2 ตัวเลือก และโอกาสตอบมีเพียงครั้งเดียวเท่านั้น ซึ่งในแต่ละข้อถ้าตอบถูกก็จะได้รับเงินรางวัลตามลำดับ ดังนี้ ถ้าผู้เข้าแข่งขันสามารถตอบถูกได้ครบทั้ง3 ข้อ โดยที่ไม่มีข้อใดข้อหนึ่งผิดเลย ก็จะได้รับเงินรางวัลแจ็คพ๊อตมูลค่า 35,000 บาททันที แต่หากตอบผิดในข้อใดข้อหนึ่งนอกจากจะไม่ได้เงินรางวัลในข้อนั้นแล้ว ก็จะส่งผลให้คำถามข้อต่อไปเงินรางวัลจะลดลงทันที 50 เปอร์เซนต์ หรือครึ่งนึงของเงินรางวัลในคำถามข้อนั้น
กรมการเงินทหารอากาศ
ประวัติ
กิจการด้านการเงินของกองทัพอากาศไทยได้เริ่มขึ้นพร้อมกับกิจการด้านการบิน ซึ่งเริ่มครั้งแรกเมื่อปี พ.ศ. 2456 ต่อมา แผนกการบินแผนกการเงินได้ยกฐานะเป็น "กรมอากาศยานทหารบก" จึงได้จัดหน่วยงานด้านการเงินในฐานะ "แผนกสมุหบัญชี" เมื่อวันที่ 19 มีนาคม พ.ศ. 2461
กระทั่งปี พ.ศ. 2480 แผนกการบินได้ยกฐานะเป็น "กองทัพอากาศ" ด้วยเหตุนี้ แผนกสมุหบัญชีกรมอากาศยานทหารบกจึงเปลี่ยนชื่อเป็น "แผนกสมุหบัญชีกองทัพอากาศ"
และปี พ.ศ. 2483 แผนกสมุหบัญชีกองทัพอากาศได้เปลี่ยนชื่อเป็น "แผนกพลาธิการทหารอากาศ" ครั้นปี พ.ศ. 2491 เมื่อภารกิจและความรับผิดชอบแผนกดังกล่าวขยายออกไป จึงได้ยกฐานะเป็น "กรมพลาธิการทหารอากาศ" โดยกองการเงินที่ขึ้นกับแผนกพลาธิการทหารอากาศ ได้แยกออกมาเป็น "กรมการเงินทหารอากาศ" ซึ่งประกาศในราชกิจจานุเบกษาเมื่อวันที่ 21 กันยายน พ.ศ. 2491 จึงมีการถือเอาวันที่ 22 กันยายน พ.ศ. 2491 เป็นวันสถาปนากรมการเงินทหารอากาศ
โรงเรียนเตรียมอุดมศึกษาน้อมเกล้า นครราชสีมา
ประวัติ
โรงเรียนเตรียมอุดมศึกษาน้อมเกล้า นครราชสีมา เดิมชื่อ โรงเรียนนครราชสีมาวิทยาลัย ก่อตั้งเมื่อปี พ.ศ. 2538 สังกัดกรมสามัญศึกษา กระทรวงศึกษาธิการ เป็นโรงเรียนที่สร้างขึ้นโดยมีจุดประสงค์เพื่อจะให้เป็นศูนย์กลางทางการศึกษาของจังหวัดนครราชสีมา ที่มีภารกิจด้านการจัดการศึกษาในระดับมัธยมศึกษาตอนต้น และระดับมัธยมศึกษาตอนปลาย และในปี พ.ศ. 2547 มีการปรับปรุงโครงสร้างการศึกษา จึงได้ย้ายมาสังกัดสำนักงานเขตพื้นที่การศึกษานครราชสีมา เขต 1 ต่อมามีนโยบายด้านการศึกษาของภาครัฐที่มีการกระจายอำนาจให้องค์กรปกครองส่วนท้องถิ่น มีสิทธิในการจัดการศึกษาตามความพร้อมและความต้องการ โรงเรียนนครราชสีมาวิทยาลัย จึงได้ถ่ายโอนไปสังกัดองค์การบริหารส่วนจังหวัดนครราชสีมา เมื่อวันที่ 1 พฤศจิกายน 2550
กรมการเงินทหารอากาศ
ทำเนียบผู้บังคับบัญชากรมการเงินทหารอากาศ
รายนามผู้บังคับบัญชา:
โรงเรียนเตรียมอุดมศึกษาน้อมเกล้า นครราชสีมา
ประวัติ
ต่อมา องค์การบริหารส่วนจังหวัดนครราชสีมา มีนโยบายด้านการศึกษาโดยจะจัดตั้งโรงเรียนนครราชสีมาวิทยาลัย ให้เป็นโรงเรียนมาตรฐานคุณภาพตัวอย่างของจังหวัดนครราชสีมา โดยจัดการศึกษาสำหรับนักเรียนที่มีความสามารถพิเศษในด้านต่าง ๆ ในระดับมัธยมศึกษาตอนปลาย ให้มีคุณภาพมาตรฐานโดยเป็นการจัดการศึกษาของท้องถิ่น เพื่อให้โอกาสนักเรียนที่มีศักยภาพสูงในจังหวัดนครราชสีมาให้มีโอกาสเท่าเทียมกัน ทั้งนี้ องค์การบริหารส่วนจังหวัดนครราชสีมา โดยความเห็นชอบของคณะกรรมการสถานศึกษาขั้นพื้นฐาน โรงเรียนเตรียมอุดมศึกษาน้อมเกล้า และคณะกรรมการจัดตั้งโรงเรียนนครราชสีมาวิทยาลัย ได้เสนอขอใช้ชื่อโรงเรียนไปยังโรงเรียนเตรียมอุดมศึกษาน้อมเกล้า ถนนรามคำแหง เขตสะพานสูง กรุงเทพฯ เพื่อขอเปลี่ยนชื่อโรงเรียน ได้รับอนุญาตให้ใช้ชื่อโรงเรียนเป็น โรงเรียนเตรียมอุดมศึกษาน้อมเกล้า นครราชสีมา เมื่อวันที่ 9 มกราคม 2552 และเริ่มรับนักเรียนที่มีความสามารถพิเศษโดยการสอบคัดเลือกนักเรียนเข้าเรียนต่อชั้นมัธยมศึกษาปีที่ 4 พร้อมทั้งงดรับนักเรียนระดับมัธยมศึกษาตอนต้น (ม.1) ตั้งแต่ปีการศึกษา 2552 เป็นต้นมา
ด้วยความมุ่งมั่นที่จะพัฒนาเยาวชนด้านการศึกษา โรงเรียนเตรียมอุดมศึกษาน้อมเกล้า นครราชสีมา จึงผลักดันอย่างเต็มกำลังในการพัฒนาโรงเรียนให้เป็นโรงเรียนมัธยมศึกษาต้นแบบขององค์การบริหารส่วนจังหวัดนครราชสีมา ที่เน้นการจัดการเรียนการสอนสู่ความเป็นเลิศด้านวิทยาศาสตร์ คณิตศาสตร์ เทคโนโลยีและความสามารถทางภาษา รวมทั้งจัดการศึกษาโดยมีเป้าหมายเพื่อพัฒนาผู้เรียน ให้เป็นคนดีมีคุณธรรม เป็นบุคคลแห่งการเรียนรู้ สอดคล้องกับปรัชญาทางการศึกษาของโรงเรียน คือ “เป็นเลิศวิชาการ สร้างสรรค์คุณธรรม” โดยได้รับการส่งเสริมและสนับสนุนด้านทรัพยากรและงบประมาณในการพัฒนาการศึกษาจากองค์การบริหารส่วนจังหวัดนครราชสีมาอย่างต่อเนื่อง
กรมการเงินทหารอากาศ
สิ่งสืบทอด
ในปี พ.ศ. 2559 ทางกองทัพอากาศไทยได้มีผู้ผ่านการคัดเลือกเป็นนายทหารสัญญาบัตรหญิง เหล่าทหารนักบิน ครั้งแรกในรอบ 79 ปี จำนวน 5 คน ซึ่งหนึ่งในนั้นคือนายทหารชั้นสัญญาบัตรหญิง จากกรมการเงินทหารอากาศ
โรงเรียนเตรียมอุดมศึกษาน้อมเกล้า นครราชสีมา
ประวัติ
นอกจากนี้ โรงเรียนยังมีการจัดโครงการพิเศษต่าง ๆ ได้แก่ โครงการส่งเสริมการเรียนการสอนวิชาวิทยาศาสตร์และเทคโนโลยี โครงการส่งเสริมนักเรียนที่มีความสามารถพิเศษทางคณิตศาสตร์ โครงการส่งเสริมนักเรียนที่มีความสามารถพิเศษทางภาษา และโครงการพัฒนาท้องถิ่น อีกทั้งยังมีการลงนามความร่วมมือทางวิชาการ (MOU) ร่วมกับสถาบันอุดมศึกษาภายในประเทศ ได้แก่ มหาวิทยาลัยเทคโนโลยีสุรนารี มหาวิทยาลัยราชภัฏนครราชสีมา มหาวิทยาลัยราชมงคลอีสาน มหาวิทยาลัยวงษ์ชวลิตกุล และวิทยาลัยนาฏศิลป์นครราชสีมา และมีการลงนามความร่วมมือทางวิชาการร่วมกับสถาบันการศึกษาและองค์กรจากต่างประเทศ ได้แก่ สมาคมนักวิทยาศาสตร์รุ่นเยาว์แห่งอินโดนีเซีย (IYSA) ประเทศอินโดนีเซีย โรงเรียนมัธยมแวน โฮ ประเทศเวียดนาม และ องค์กรนักวิทยาศาสตร์รุ่นเยาว์แห่งมาเลเซีย (MYSO) ประเทศมาเลเซีย และในอนาคต โรงเรียนมีการวางแผนจะทำบันทึกข้อตกลงในการพัฒนาการศึกษาร่วมกับสถาบันการศึกษาอื่น ๆ เพิ่มเติมทั้งภายในประเทศและระดับนานาชาติ เพื่อพัฒนาศักยภาพสู่ความเป็นเลิศตามอัจฉริยภาพของนักเรียน
ปรัชญา
ความเป็นเลิศทางวิชาการ และคุณธรรม
เอกลักษณ์
ความเป็นเลิศทางวิชาการ และคุณธรรม
อัตลักษณ์
หลักสูตรเข้มข้น บุคคลแห่งการเรียนรู้
สีประจำโรงเรียน
สีชมพู หมายถึง สีลูกพระเกี้ยว เป็นสีประจำโรงเรียนหลักของโรงเรียนเครือข่ายเตรียมอุดมศึกษาทั่วประเทศ
ทำเนียบผู้บริหาร
ทำเนียบผู้บริหารโรงเรียนเตรียมอุดมศึกษาน้อมเกล้า นครราชสีมา มีดังนี้
ดิเออร์ลีซิงเกิล
ดิเออร์ลีซิงเกิล (The Early Singles) คืออัลบั้มรวบรวมเพลงฝรั่งเศสยุคแรก ๆ ของเซลีน ดิออน วางจำหน่ายเมื่อ 8 มีนาคม พ.ศ. 2542 ในเนเธอร์แลนด์
ข้อมูลอัลบั้ม
ยอดขายประมาณ 100,000 แผ่นทั่วโลก
โลคัส (แก้ความกำกวม)
โลคัส หรือ โลกัส (พหูพจน์: โลกี) มาจากภาษาละติน แปลว่า สถานที่ อาจหมายถึง
เอเชียนคัพ 2023 รอบคัดเลือก
การแข่งขันเอเชียนคัพ 2023 รอบคัดเลือก (2023 AFC Asian Cup Qualification) เป็นกระบวนการคัดเลือกที่จัดโดยสมาพันธ์ฟุตบอลแห่งเอเชีย (AFC) เพื่อตัดสินทีมที่เข้าร่วมแข่งขันสำหรับเอเชียนคัพ 2023 เป็นครั้งที่ 18 ของการแข่งขันฟุตบอลชิงแชมป์ระดับนานาชาติของทวีปเอเชีย ตั้งแต่ปี ค.ศ. 2019 การแข่งขันรอบสุดท้ายของเอเชียนคัพมี 24 ทีมเข้าร่วม โดยได้ขยายจากรูปแบบ 16 ทีมที่ใช้จากการแข่งขันในปี ค.ศ. 2004 ถึง 2015
ยุทธนาวีที่อักติอูง
ยุทธนาวีที่อักติอูง (Battle of Actium) การเผชิญหน้าครั้งสุดท้ายของสงครามครั้งสุดท้ายของสาธารณรัฐโรมัน ระหว่างกองทัพของออคเตเวียน และกองทัพผสมของมาร์ก แอนโทนี และ คลีโอพัตรา เมื่อวันที่ 2 กันยายน 31 ปีก่อนคริสตกาล ที่ ทะเลไอโอเนียน ใกล้เมือง อักติอูง
ฟลิฟ ออนไลน์
Fly For Fun หรือรู้จักกันดีในชื่อ Flyff คือเกมผจญภัย MMORPG
รายชื่อประเทศเรียงตามการผลิตถ่านหิน
ด้านล่างนี้เป็นข้อมูลรายชื่อประเทศเรียงตามการผลิตถ่านหิน เป็นผลการสำรวจเมื่อปี 2555 โดย บีพี เผยแพร่ในปี 2556
โลกัส (คณิตศาสตร์)
ในทางคณิตศาสตร์ โลคัส (locus พหูพจน์: loci มาจากภาษาละตินแปลว่า สถานที่) คือการรวบรวมจุดทางเรขาคณิตที่มีคุณสมบัติอย่างหนึ่งอย่างใดร่วมกัน คำนี้มักใช้เป็นเงื่อนไขในการนิยามรูปร่างที่ต่อเนื่องกัน โดยเฉพาะเส้นโค้ง (curve) ตัวอย่างเช่น เส้นตรงคือโลกัสของจุดที่อยู่ในระยะห่างเท่ากับสองจุดที่กำหนดตายตัวไว้ หรือจากเส้นขนานสองเส้น
ตัวอย่าง
ภาคตัดกรวยสามารถนิยามได้ด้วยโลกัสดังนี้
รูปทรงทางเรขาคณิตอื่นๆ ที่ซับซ้อนอาจสามารถอธิบายได้ด้วยโลกัสของรากของฟังก์ชันหรือพหุนาม ดังนั้นพื้นผิวกำลังสองสามารถนิยามได้เป็นโลกัสของรากของพหุนามกำลังสอง เป็นต้น
ตัวอย่างของรูปทรงที่ซับซ้อนอีกอันหนึ่งที่สามารถสร้างได้จากจุดจุดหนึ่งบนจาน และจานนั้นกลิ้งไปรอบพื้นผิวราบเรียบหรือโค้ง จุดในตำแหน่งต่างๆ ที่ปรากฏทั้งหมดก็คือโลกัส
เพไทโนซอรัส
เพไทโนซอรัส (Peteinosaurus (/pɛˌtaɪnəˈsɔːrəs/  มีความหมายว่า"กิ้งก่ามีปีก") เป็นสกุลหนึ่งของเทอโรซอร์ มันอยู่ในยุคไทรแอสซิก ในช่วง Norian ตอนปลาย (ประมาณ 221 ถึง 210 ล้านปีก่อน)
รายละเอียด
เพไทโนซอรัส เป็นเทอโรซอร์ที่เล็กที่สุด เพไทโนซอรัส มี ขนาดปีกประมาณ 60 cm และมีน้ำหนักก็น้อยกว่านกเดินดงสีดำ
การค้นพบ
เหมือนกับเทอโรซอร์ เพไทโนซอรัสมีกระดูกที่แข็งแรงแต่น้ำหนักเบามาก ห้านิ้วเท้าของ เพไทโนซอรัสยาวมาก อย่างที่เห็นกับตัวอย่างของซอร์เดส
ชื่อสกุลถูกตั้งชื่อโดยบรรพชีวินวิทยาชาวเยอรมัน Rupert Wild ในปี ค.ศ.1978 เป็นชื่อสายพันธ์ุคือ Peteinosaurus zambellii ชื่อตั้งมาจากภาษากรีก peteinos ว่า"มีปีก"และ sauros ว่า"กิ้งก่า" ส่วน zambellii เป็นการให้เกียรติ Rocco Zambelli ผู้ดูแลพิพิธภัณฑ์แบร์กาโม
วีระเดช โค๊ธนี
จ่าอากาศตรี วีระเดช "วิลลี่" โค๊ธนี (Wiradech "Willi" Kothny; 10 พฤษภาคม พ.ศ. 2522 – ) เป็นนักกีฬาฟันดาบสากลชาวไทย-เยอรมัน เจ้าของเหรียญทองแดง 2 เหรียญจากการแข่งขันโอลิมปิกฤดูร้อน 2000 ที่ซิดนีย์ ออสเตรเลีย ในนามทีมชาติเยอรมนี
วันที่ 24 พฤศจิกายน พ.ศ. 2555 วีระเดช โค๊ธนี เข้าแข่งขันรายการฟันดาบชิงชนะเลิศแห่งประเทศไทย ประจำปี 2555 ในประเภทเซเบอร์บุคคลชาย ซึ่งเขาเป็นฝ่ายชนะเรืองฤทธิ์ แหเกิด ด้วยคะแนน 15-7 และได้รับรางวัลเหรียญทอง
ประวัติ
วีระเดชเกิดที่จังหวัดกาญจนบุรี เมื่อวันที่ 10 พฤษภาคม พ.ศ. 2522 เมื่ออายุ 3 ขวบ นักข่าวชาวเยอรมันชื่อ อีริค โค๊ธนี ได้รับเป็นบุตรบุญธรรม และย้ายมาอยู่ที่ประเทศเยอรมนี มารดาของอีริคเรียกเขาว่า "วิลลี่" (Willi) และชื่อนี้ก็กลายเป็นชื่อที่ทุกคนใช้เรียกเขา
วีระเดชเริ่มเล่นกีฬาฟันดาบเมื่ออายุ 11 ปี โดยมี เอเบอร์ฮาร์ด เมล (Eberhard Mehl) อดีตนักกีฬาทีมชาติเยอรมนี เหรียญทองแดงจากโอลิมปิกฤดูร้อน 1960 ที่โรม เป็นผู้ฝึกสอนคนแรก มีผลงานดีที่สุดคือเหรียญทองแดง 2 เหรียญ ประเภทดาบเซเบอร์บุคคลชาย และประเภททีม ในโอลิมปิกฤดูร้อน 2000 ที่ซิดนีย์ เมื่อเอเบอร์ฮาร์ด เมล ลาออกไปเมื่อปี พ.ศ. 2544 ด้วยปัญหาสุขภาพ วีระเดชได้ให้สมคิด พงษ์อยู่ ซึ่งเป็นลูกพี่ลูกน้อง เป็นผู้ฝึกสอนแทน และเป็นผู้ชนะเลิศระดับเวิลด์คัพ ที่ลอนดอน ประเทศอังกฤษ และอาบานา ประเทศคิวบา ได้รับการจัดอันดับเป็นมือวางอันดับ 3 ของโลก
ตั้งแต่ พ.ศ. 2545 วีระเดช โค๊ธนี และสมคิด พงษ์อยู่ ย้ายมาอาศัยอยู่ในประเทศไทย วีระเดชศึกษาที่มหาวิทยาลัยกรุงเทพ และเล่นให้กับทีมชาติไทย
หลังจากประสบความสำเร็จในการแข่งขันโอลิมปิกที่ซิดนี่ย์กับทีมชาติเยอรมัน ในการแข่งขันโอลิมปิกฤดูร้อน 2008 ที่ปักกิ่ง วีระเดชไม่ประสบความสำเร็จในการแข่งขัน หลังการแข่งขันวีระเดชได้เปิดเผยเกี่ยวกับความรับผิดชอบการทำงานของสมาคมฟันดาบสมัครเล่นแห่งประเทศไทยที่ตนได้ร่วมงานด้วย ว่าขาดระบบและระเบียบที่สามารถรองรับการพัฒนานักกีฬาเพื่อมุ่งความเป็นเลิศในทัวนาเมนท์ใหญ่ๆ ไม่ว่ากรณีนักกีฬาต้องสำรองเงินส่วนตัวหลักแสนบาทเพื่อร่วมการแข่งขันนัดสะสมคะแนนไว้ผ่านเข้าแข่งขันทัวนาเมนท์ใหญ่ ซึ่งสมาคมยังค้างเงินทดรองจ่ายจำนวนหนึ่งของตน กรณีความไม่รับผิดชอบเข้าประชุมการแข่งขันของผู้จัดการทีมและสมาคมไม่จัดผู้ฝึกสอนเพื่อให้คำแนะนำนักกีฬาในระหว่างการแข่งขัน วีระเดชได้ประกาศเลิกฟันดาบในฐานะนักกีฬาฟันดาบสากลสมัครเล่น
วีระเดช โค๊ธนี ผ่านการแต่งงานกับ นางสาวปัทมาพร (ธัญญลักษณ์) วรพิมพ์ลักษณ์ (พิม) อดีตนางงาม/นางแบบ เจ้าของตำแหน่งรองอันดับ 2 มิสโมเดลออฟเดอะเวิลด์ 1999 มีบุตรชายชื่อเด็กชายมอร์แกน โค๊ธนี เกิดเมื่อ 25 มีนาคม พ.ศ. 2547 ปัจจุบันได้จดทะเบียนสมรสกับนางสาววิจิตตา ทาคำวงค์ นักกีฬาฟันดาบทีมชาติไทย ประเภทเอเป้หญิง
ก่อนเลิกเล่นฟันดาบในนามทีมชาติไทยอย่างถาวร วิลลี่มีเป้าหมายที่ โอลิมปิกฤดูร้อน 2012 และรายการสำคัญอย่าง กาตาเนียเวิลด์เฟนซิงแชมเปี้ยนชิป 2011 อิตาลี และมีรายการสำคัญเช่น ซีเกมส์ 2011 ที่ประเทศอินโดนีเซีย เป็นเป้าหมายหลักที่วิลลี่มีความตั้งใจจะนำเหรียญทองเพื่อให้คนไทยได้ภาคภูมิใจอีกครั้งหนึ่ง
พยาธิตืดปลา
พยาธิตืดปลา เป็นพยาธิตัวตืดที่ก่อโรคในมนุษย์จากการกินปลาที่ปรุงไม่สุก ศัพท์ทางการแพทย์เรียกโรคที่เกิดจากการติดเชื้อพยาธิตืดปลาว่า Diphyllobothriasis สปีชีส์หลักของพยาธิกลุ่มนี้คือ Diphyllobothrium latum
อาการ
การติดเชื้อมักมีอาการเล็กน้อย ได้แก่ ท้องเสีย ปวดท้อง อาเจียน น้ำหนักลด อ่อนล้า ท้องผูก และรู้สึกไม่สบาย ผู้ติดเชื้อประมาณสี่ในห้าไม่มีอาการ การติดเชื้ออาจคงอยู่หลายปีโดยไม่ถูกตรวจพบ ผู้ติดเชื้อส่วนน้อยอาจเกิดอาการขาดวิตามิน B12อย่างรุนแรงเนื่องจากพยาธิดูดซึมวิตามิน B12 ที่คนกินเข้าไป 80% หรือมากกว่า ทำให้เกิดโลหิตจางชนิด Megaloblastic anemia นอกจากนี้ยังสามารถทำให้เกิดอาการทางระบบประสาทจากการสูญเสียไมอีลิน (subacute combined degeneration of spinal cord) การติดเชื้อจะต้องนานเป็นเวลาหลายปีกว่าที่วิตามิน B-12 ในร่างกายจะลดลงจนถึงระดับที่เกิดอาการทางระบบประสาท
เคมีนิวเคลียร์
เคมีนิวเคลียร์ (nuclear chemistry) เป็นสาขาย่อยของวิชาเคมีที่เกี่ยวข้องกับกัมมันตภาพรังสี (radioactivity) กระบวนการนิวเคลียร์ และคุณสมบัติทางนิวเคลียร์ สามารถแบ่งเป็นสาขาย่อยได้ดังนี้